OBAVJEŠTENJE O NAČINU POLAGANJA PRIJEMNOG ISPITA ZA UPIS U PRVU GODINU MASTER PRIMIJENJENIH STUDIJA EKONOMSKOG FAKULTETA

studijska 2024-2025. godina

U skladu sa licencom, i odlukom Senata UCG broj studenata koji se može upisati na **Master primijenjene studije – Menadžment na Ekonomskom fakultetu je 40.**

U okviru Master primijenjenih studija - Menadžment, kandidati mogu aplicirati za module Marketing i menadžment ili Računovodstvo i finansije.

Dužina trajanja master studija je dvije godine (120 ECTS)**.**

Pravo prijave na konkurs za upis u prvu godinu Master primijenjenih studija imaju kandidati sa završenim osnovnim studijama obima najmanje 180 ECTS iz odgovarajuće oblasti nauka. Za upis na master studije Ekonomskog fakulteta odgovarajuća oblast nauke su područja: društveno-humanističkih nauka, prirodnih-matematičkih, tehničko-tehnoloških, medicinskih, poljoprivrednih nauka, kao i umjetnosti.

U skladu sa Pravilnikom o bližim uslovima, kriterijumima i postupku upisa u prvu godinu master studija Univerziteta Crne Gore (član 4) kandidati su dužni da polože prijemni ispit. U skladu sa članom 7 navedenog Pravilnika, bodovanje kandidata vrši se sabiranjem broja bodova opšteg uspjeha, postignutog na prethodno završenim osnovnim studijama i uspjeha na prijemnom ispitu. Ukupan broj bodova koji nosi prijemni ispit je 50.

Prilikom prijave na konkurs za upis u prvu godinu na master primijenjene studije kandidat se opredjeljuje za jedan od dva ponuđena modula. Odabir modula opredjeljuje oblast iz koje će se polagati prijemni ispit.

**Na prijemnom ispitu, svi prijavljeni kandidati polažu dva testa:**

* prvi test je iz **oblasti ekonomije** i obavezan je za sve prijavljene kandidate;
* drugi test je iz **bliže oblasti koja je definisana odabranim modulom studijskog programa**:

1. za modul Marketing i menadžment – **test iz oblasti marketinga i menadžmenta**;
2. za modul Računovodstvo i finansije – **test iz oblasti računovodstva i finansija**.

**PRVI TEST**

**Literatura** za pripremu prijemnog ispita iz **oblasti ekonomija**:

1. Mankiw, G. (2013), *Principi ekonomije*, Ekonomski fakultet Univerziteta u Beogradu, Beograd (poglavlja od 1 do 11, 18, 19);
2. Komazec Lj., Tomić S., Jakovčević, K. (2018), *Ekonomika preduzeća*, Ekonomski fakultet Subotica, Univerzitet u Novom Sadu (odabrana poglavlja)

Odabrani djelovi uključuju sljedeće oblasti:

* *Dio 1: Determinante ekonomije preduzeća* (Ekonomske funkcije preduzeća, Reprodukcija i tipovi tokova reprodukcije, Vrste preduzeća, Ulaganja u reprodukciju, rezultati reprodukcije, ekonomski uspjeh);
* *Dio 2: Ulaganja u reprodukciju, Poglavlje treće*: Troškovi kao vid ulaganja u reprodukciju (Karakteristike troškova faktora proizvodnje, Sistematizacija troškova, Dinamika troškova);
* *Dio 3: Rezultati reprodukcije, Poglavlje prvo:* Pojavni oblici rezultata reprodukcije (Fizički proizvod, Vrijednost ostvarene proizvodnje, Ukupni prihod, Dobit/profit), *Poglavlje drugo:* (Optimizacija dobiti, Granice dobiti, Granice marginalne dobiti, Promjena donje granice dobiti, Ostvarivanje maksimalne dobiti, Značajne prelomne tačke u poslovanju, Rad sa gubitkom).

**DRUGI TEST**

Literatura za pripremu prijemnog ispita – **modul Marketing i menadžment**, odabrana pitanja iz oblasti marketinga i menadžmenta:

1. Kotler, F., Vong, V, Sonders, J., Armstrong, G., (2007) *Principi* *marketinga*, 4. evropsko izdanje (prevod) ili bilo koje drugo novije izdanje navedenog udžbenika, odabrani djelovi koji uključuju sljedeće oblasti:

* Poglavlje 9: Marketing istraživanja,
* Poglavlje 10: Segmentacija i pozicioniranje,
* Poglavlje 13: Strategija proizvoda i kreiranja marke,
* Poglavlje 14: Strategija razvoja novih proizvoda i životnog ciklusa proizvoda,
* Poglavlje 16: Određivanje cijena,
* Poglavlje 17: Strategija integrisanih marketinških komunikacija,
* Poglavlje 20: Upravljanje marketinškim kanalima

(alternativno kandidat za pripremu može korisiti i bilo koji sličan referentni udžbenik, koji uključuje navedene oblasti).

1. Rupčić, N. (2018), *Suvremeni menadžment - Teorija i praksa*, Ekonomski fakultet Sveučilišta u Rijeci, odabrani djelovi koji uključuju sljedeće oblasti:

-Poglavlje 7: Planiranje,

-Poglavlje 8: Organiziranje,

Poglavlje 9: Upravljanje ljudskim potencijalima,

Poglavlje 10: Vođenje,

Poglavlje 11: Kontroliranje.

1. Đuričin, D., Kaličanin, Đ., Lončar, D., Vuksanović Herceg, I. (2021). *Menadžment i strategija.* Centar za izdavačku djelatnost Ekonomskog fakulteta u Beogradu, odabrani djelovi koji uključuju sljedeće oblasti:

-Poglavlje 6: Predviđanje,

-Poglavlje 15: Generalne strategije za nivo preduzeća,

-Poglavlje 16: Generičke strategije za nivo biznisa.

Literatura za pripremu prijemnog ispita – **modul Računovodstvo i finansije**, odabrana pitanja iz oblasti računovodstva i finansija:

1. Malinić, S., Lalević Filipović, A. (2016), *Osnove računovodstva*, IV dopunjeno izdanje, Univerzitet Crne Gore, Podgorica (odabrana poglavlja 1, 2 i 3)
2. Ivanišević, M. (2012), *Poslovne finansije* CID Ekonomski fakultet u Beogradu (odabrana poglavlja –1, 2, 3, 4, 9, 12 i 13).

**Napomena**: potrebna literatura za pripremu prijemnog ispita dostupna je u biblioteci Ekonomskog fakulteta od 26.8.2024. godine.

Dokumenta

* Pravila studiranja na master studijama
* Pravilnik o bližim uslovima, kriterijumima i postupku upisa u prvu godinu master studija
* Nastavni plan Master primijenjenih studija